S-610/2009

Mál þetta, sem þingfest var 17. desember 2009 og dómtekið 12. febrúar 2010, er höfðað með ákæru lögreglustjórans á Selfossi, útgefinni 17. nóvember 2009, á hendur X, kt. 000000-0000, Seltjarnarnesi, og R-kk-þgf H-kk-þgf Í-kk-þgf, kt. 000000-0000, Miðbraut 15, Seltjarnarnesi,

I.

„gegn ákærða R-kk-þgf fyrir nytjastuld og umferðarlagabrot

með því að hafa, aðfaranótt laugardagsins 11. júlí 2009, heimildarlaust tekið og notað bifreiðina OZ-540, sem stóð á tjaldsvæði á Nesjavöllum í Grímsnes- og Grafningshreppi og ekið henni sviptur ökurétti á tjaldsvæðinu og áleiðis að vinnuskúr sem staðsettur er skammt frá tjaldsvæðinu uns bifreiðin hafnaði utan vegar.

Telst brot ákærða varða við 1. mgr. 259. gr. almennra hegningarlaga, nr. 19, 1940 og 1. mgr. 48. gr. sbr. 1. mgr. 100. gr. umferðarlaga nr. 50,1987.

II.

gegn ákærða X fyrir eignaspjöll

með því að hafa, í kjölfar atburðar í ákærulið I, valdið skemmdum á bifreiðinni OZ-540 þar sem hún stóð utanvegar skammt frá tjaldsvæðinu á Nesjavöllum í Grímsnes- og Grafningshreppi með því að brjóta rúðu farþegamegin og aftan, afturrúðu og hliðarspegil vinstra megin.

Telst brot ákærða varða við 1. mgr. 257. gr. almennra hegningarlaga nr. 19 frá 1940.

III.

gegn ákærða R-kk-þgf fyrir innbrot og þjófnað

með því að hafa, í kjölfar atburða í ákæruliðum I og II, brotist inn í vinnuskúr skammt frá tjaldsvæðinu á Nesjavöllum í Grímsnes- og Grafningshreppi með því að brjóta rúðu á framhlið skúrsins og stolið þaðan gosdós og fyrir að hafa stolið vinnuhjálmi og skiptilykli fyrir utan nefndan vinnuskúr.

Telst brot ákærða varða við 1. mgr. 244. gr. almennra hegningarlaga nr. 19 frá 1940.

Þess er krafist að ákærðu verði dæmdir til refsingar og til greiðslu alls sakarkostnaðar.“

Ákærði X kom fyrir dóminn við þingfestingu málsins og játaði sök í ákærulið II. Farið var með málið samkvæmt ákvæðum 163. gr. laga nr. 88/2008 og gekkst ákærði undir viðurlagaákvörðun þar sem honum var gert að greiða 40.000 krónur í sekt til ríkissjóðs innan fjögurra vikna en sæta ella fangelsi í fjóra daga. Var málinu lokið með þeim hætti gagnvart ákærða X.

Ákærði R-kk-nf kom fyrir dóminn þann 12. febrúar sl. Með honum sótti þing S-kvk-nf H-kvk-nf M-kvk-nf, félagsráðgjafi á Seltjarnarnesi. Ákærði R-kk-nf játaði sök í ákæruliðum I og III og var farið með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar. Játning ákærða er í samræmi við önnur gögn málsins og verður hann því sakfelldur fyrir brot sín.

Samkvæmt sakavottorði ákærða R-kk-ef gekkst hann undir sátt þann 15. ágúst 2008 fyrir brot gegn lögum um ávana- og fíkniefni og var gert að greiða 37.500 krónur í sekt til ríkissjóðs. Þann 12. desember 2008 var ákærði dæmdur til greiðslu 130.000 króna sektar, sviptur ökurétti í einn mánuð en ákvörðun refsingar að öðru leyti frestað, skilorðsbundið til þriggja ára. Var ákærði þar sakfelldur fyrir nytjastuld og ýmis umferðarlagabrot. Þá gekkst ákærði undir sátt þann 8. júní 2009 fyrir umferðarlagabrot. Ákærði hefur nú rofið skilorð dómsins frá 12. desember 2008 og er gerð krafa um að ákærða verði gerð refsing í því máli. Var ákærði í því máli sakfelldur fyrir umferðarlagabrot og nytjastuld. Ákærða var gerð refsing fyrir umferðarlagabrotin en ákvörðun refsingar að öðru leyti frestað. Að teknu tilliti til þessa, er refsing ákærða nú ákveðin fangelsi í einn mánuð. Ákærði er í dag undir eftirliti og með persónulega ráðgjöf frá Félagsþjónustu Seltjarnarness. Er hann þar með tilsjónarmann sem m.a. styður hann í daglegu lífi. Hefur ákærði fengið greiningu um ofvirkni, athyglisbrest og hvatvísi og er 75% öryrki. Er hann kominn með íbúð og vill þiggja stuðning við að rétta úr kútnum og koma sér á rétta braut. Með vísan til þessa þykir rétt að skilorðsbinda refsinguna, og skal hún niður falla að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, R-kk-nf H-kk-nf Í-kk-nf, sæti fangelsi í einn mánuð en fresta skal fullnustu refsingarinnar og skal hún niður falla að liðnum þremur árum, haldi ákærði almennt skilorð 57. gr. almennra hegningarlaga nr. 19/1940.

Á-kvk-nf G-kvk-nf.